Speechless (երգ, Լեդի Գագա)

**«Speechless»**, երգ ամերիկացի երգչուհի Լեդի Գագայի «The Fame Monster» երրորդ մինի-ալբոմից։ Երգչուհին երգը նվիրել է իր հորը՝ Ջոզեֆ Ջերմանոտին, որը սրտի արատի բուժման լրջագույն վիրահատության է ենթարկվել։  Երգչուհին նաև երգը հղում է բոլոր դեռահասներին, որպեսզի նրանք մտածեն իրենց ծնողների մասին։ «The Fame Monster» ալբոմի համատեքստում Գագան երգն անվանել է իր «հրեշի վախը մահից»։

## Նախապատմություն
[thumb|right|200px|Լեդի Գագան կատարում է «Speechless» երգը «[The Monster Ball Tour»-ի ժամանակ Տորոնտոյում]]

2009 թվականի նոյեմբերին Գագան հարցազրույց է տվել MTV-ին, որտեղ պատմել է, որ իր հայրը՝ Ջոզեֆ Ջերմանոտը, 15 տարի սրտի արատ է ունեցել։ «Նա արյան շրջանառության հետ կապված խնդիրներ ուներ և երկար ժամանակ նրա մարմին մղվում էր անհրաժեշտ արյան միայն մեկ երրորդը՝ սրտի յուրաքանչյուր բաբախման ժամանակ»,- ասել էր երգչուհին և հետո ավելացրել․
Եվ հետո նա որոշել է, որ չի կատարի վիրահատություն և ասացել մորս և ինձ, որ նա որոշել է՝ թող ամեն ինչ գնա այնպես, ինչպես գնում է։ Մայրս զանգեց ինձ, իսկ ես արդեն շատ էի ճնշված։ Եվ ես շրջագայության մեջ էի և չէի կարող հեռանալ, ուստի գնացի ստուդիա և գրեցի այս «Speechless» երգը: Հայրս մի քիչ ալկոհոլ խմելուց հետո զանգահարեց ինձ, և ես չգիտեի ինչ ասել: Ես թմրած էի և պարզապես վախենում էի, որ կկորցնեմ  նրան և չեմ կարողանա այնտեղ լինել: Ես գրել եմ այս երգը որպես խնդրանք նրան։
Խնդրանքն այն էր, որ արտիստի հայրը սրտի բաց վիրահատություն կատարի, որն անհրաժեշտ էր նրա ապաքինման համար։ 2009 թվականի հոկտեմբերին Գագան հայտարարել է, որ Ջոզեֆը վիրահատվել է։ «Հայրս այսօր սրտի բաց վիրահատության է ենթարկվել։ Այսքան երկար ժամերից և այդքան արցունքներից հետո նրանք վերջապես բուժեցին նրա կոտրված սիրտը, և իմը նույնպես»,- գրել է երգչուհին Twitter-ի իր պաշտոնական էջում։ Ավելի ուշ նա հայտարարել է, որ հույս ունի, որ երգը կոգեշնչի իր երիտասարդ երկրպագուներին գնահատել իրենց ծնողներին: «Ես շատ հաճելի, երիտասարդ և խնդրահարույց երկրպագուներ ունեմ, բայց ուզում եմ հիշեցնել նրանց, որ մեզանից յուրաքանչյուրն ունի ընդամենը երկու ծնող»,- հավելել է Գագան։

## Երաժշտություն և բառեր
Երաժշտական տեսանկյունից «Speechless»-ը փաուեր բալլադ է, 1970-ականների ռոք երաժշտության ազդեցությամբ, բլյուզ-ռոք, գլամ-ռոք և քանթրի։ Երգի երաժշտական ոճը մոտ է Դևիդ Բոուիի «Ziggy Stardust» ալբոմի ժամանակներին, Queen և P!nk։ Դրանում առկա են վոկալ ներդաշնակություններ և ռիֆեր, որոնք, PopMatters-ի կարծիքով, համադրելի են Ֆրեդի Մերկուրիի և Queen-ի ստեղծագործությունների հետ։ Երգը ձայնագրված է միայն կենդանի գործիքներով՝ հարվածային գործիքներ, կիթառներ, բաս։ Գագան ձայնագրել է դաշնամուրի մի մասը։  Երգի պրոդյուսերներն են եղել Գագան և Ռոն Ֆեյրը, վերջինս զբաղվել է նաև կոմպոզիցիայի երաժշտական ինժինիրինգով։ Ձայնագրված է 4/4 չափով, րոպեում 76 հարված տեմպով, երգը ունի C մաժոր տոնայնություն։ Հիմնական ներդաշնակ հաջորդականությունը ներկայացված է C-G / B-Am-G-F ակորդներով։

## Քննադատության արձագանքը
«Speechless»-ը խառը արձագանքներ է ստացել երաժշտական մամուլում։ The Observer-ից Քիթի Էմփայրը երգին բացասական գնահատական է տվել՝ ասելով, որ բալլադները Գագայի «թույլ կետն» են։ PopMatters-ից Էվան Սոուդեյը նշել է Queen խմբի երգի և երաժշտության նմանությունը՝ հավելելով «չնայած այն հանգամանքին, որ արդյունքը չի տալիս նույն տպավորությունը, ինչ Queen-ի աշխատանքները, երբ նրանք գտնվում էին իրենց կարիերայի գագաթնակետին, իմիտացիան ուշագրավ է, եթե, իհարկե, հնարավոր լինի խուսափել նման սրբազան ընկերության ոճին «հարմարվելու» թեմայի շահարկումից»։ Slant Magazine-ից Սալ Սինքուեմանին երգը անվանել է «կտրված» «The Fame Monster» ալբոմի մնացած նյութից, «ոչ թե այն պատճառով, որ դա վատ երգ է կամ վատ է կատարվել, այլ այն պատճառով, որ, ինչպես The Fame ալբոմում, երբ Գագան փորձում է ցույց տալ իր փափուկ կողմը, դրանում ինչ-որ անկեղծություն է զգացվում, ի տարբերություն մնացած նյութի»։ Allmusic-ի Սթիվեն Թոմաս Էրլվայնը երգի վերջաբանը նկարագրել է որպես «ցինկապատ Եվրոթրեշային ավարտ», կիթառի պարտիայով, որը հնչել է Oasis-ի կիթառահար Նոել Գալագերի ստեղծագործությունների ոճով։

## Երգի առևտրային հաջողությունը
Չնայած այն հանգամանքին, որ երգը չի թողարկվել որպես սինգլ, այն հայտնվել է մի քանի երկրների հիթ-շքերթներում։ «Speechless»-ը ԱՄՆ-ում հասել է ''Billboard'' Hot 100 9-րդ հորիզոնականում 2009 թվականի դեկտեմբերի 12-ին։ 2010 թվականի «Գրեմմի» մրցանակաբաշխության ժամանակ երգը կատարելուց հետո նա գլխավորել է Hot Singles Sales ֆիզիկական կրիչների սինգլների վաճառքի աղյուսակը՝ յոթ հազար իրացված օրինակով, դառնալով Գագայի առաջին հիթ-շքերթի երրորդ հորիզոնականը։ Ստեղծագործությունը վաճառվել է նաև 13 հազար օրինակով թվային տպաքանակով։ Nielsen Soundscan-ի տվյալներով՝ ընդհանուր առմամբ վաճառվել է երգի 197 հազար թվային օրինակ։ «Speechless»-ը զբաղեցրել է Canadian Hot 100 կանադական հիթ-շքերթի 67-րդ հորիզոնականը։ Մեծ Բրիտանիայի հիթ-շքերթում UK Singles Chart կոմպոզիցիան մեկնարկել է 106-րդ հորիզոնականից՝ հիմնվելով միայն The Fame Monster ալբոմի թվային պատճենների վաճառքի վրա։ Հաջորդ շաբաթ երգը լքել է աղյուսակը, բայց ավելի ուշ վերադարձել է և հասել 88-րդ հորիզոնականին 2009 թվականի դեկտեմբերի 27-ին։

## Ձայնագրության հեղինակներնու մասնակիցներ
* Լեդի Գագա - տեքստ և երաժշտություն, դաշնամուր, պրոդյուսեր, վոկալ
* Ռոն Ֆեյր - պրոդյուսեր, գործիքավորում, ձայնագրման ինժեներ
* Թել Նուրսբերգ - համապրոդյուսեր, բաս կիթառ, ձայնագրման ինժեներ
* Jack Josef Pig - միքսինգ
* Ֆրենկ Վուլֆ - ձայնագրման ինժեներ
* Աբրահամ Լաբորիել կրտսեր - հարվածային գործիքներ
* Ջոն Գոքս - կիթառ
* Ջեն Գրիմալդի - մաստերնինգ (*Oasis Mastering* ստուդիա)
* Ռայան Քենեդի - օգնական
* Թել Օզ - օգնական
* Ջո Քորի - օգնական

## Դիրքերը չարթերում

## Ծանոթագրություններ

Կատեգորիա:Լեդի Գագայի սինգլներ